Document ID: 32009R0883

РЕГЛАМЕНТ (ЕО) № 883/2009 НА КОМИСИЯТА
от 21 септември 2009 година
за изменение на Регламент (ЕО) № 810/2008 относно откриването и управлението на тарифни квоти за висококачествено прясно, охладено и замразено говеждо и замразено биволско месо
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 1095/96 на Съвета от 18 юни 1996 г. относно прилагане на отстъпки в списък СХL, съставен след приключване на преговорите по член ХХIV.6 от ГАТТ (1), и по-специално член 1, параграф 1 от него,
като има предвид, че:
(1)
С член 2, буква г) от Регламент (ЕО) № 810/2008 на Комисията (2) се разпределят 5 000 тона обезкостено говеждо месо под кодове по КН 0201 30 00 и 0206 10 95 за разфасовки висококачествено говеждо месо, което отговаря на точно определение.
(2)
Споразумението под формата на размяна на писма между Европейската общност и Бразилия съгласно член XXIV:6 и член XXVIII от Общото споразумение за митата и търговията (ГАТТ) 1994 г. във връзка с измененията на отстъпките в списъците на Република България и на Румъния в процеса на присъединяването им към Европейския съюз (3) (наричано по-долу „Споразумението“), одобрено с Решение 2009/718/ЕО на Съвета (4), предвижда допълнителни 5 000 тона и включване на кодове по КН 0202 30 90 и 0206 29 91 в квотата, разпределена в съответствие с член 2, буква г) от Регламент (ЕО) № 810/2008. Споразумението влиза в сила на 1 октомври 2009 г.
(3)
Регламент (ЕО) № 810/2008 следва да бъде съответно изменен.
(4)
Мерките, предвидени в настоящия регламент, са в съответствие със становището на Управителния комитет за общата организация на селскостопанските пазари,
ПРИЕ НАСТОЯЩИЯ РЕГЛАМЕНТ:
Член 1
В член 2, буква г) от Регламент (ЕО) № 810/2008 уводният текст се заменя със следното:
„10 000 тона обезкостено говеждо месо, попадащо под кодове по КН 0201 30 00, 0202 30 90, 0206 10 95 и 0206 29 91 и отговарящо на следните определения:“.
Член 2
Настоящият регламент влиза в сила в деня след публикуването му в Официален вестник на Европейския съюз.
Той се прилага от 1 октомври 2009 г.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 21 септември 2009 година.

Labels: 3
17